

# KOHTUMÄÄRUS

|  |  |
| --- | --- |
| **Kohus** | Harju Maakohus |
| **Kohtunik** | Kaisa Margus |
| **Määruse tegemise aeg ja koht** | 30.08.2024, Tallinn |
| **Tsiviilasja number** | 2-24-11428 |
| **Tsiviilasi****Menetlusosalised ja nende****esindajad****Menetlustoiming** | **Eurora FR Services OÜ (likvideerimisel) pankrotiavaldus**Võlgnik: Eurora FR Services OÜ (likvideerimisel, registrikood 16192059)Ajutine pankrotihaldur: Toomas Saarma (e-post: haldur@haldur.eu)Pankroti väljakuulutamine, kirjalik menetlus |
| **RESOLUTSIOON** 1. **Kuulutada välja Eurora FR Services OÜ (likvideerimisel, registrikood 16192059) pankrot 30. augustil 2024 kell 12:45.**
2. **Nimetada Eurora FR Services OÜ (likvideerimisel) pankrotihalduriks Toomas Saarma.**
3. **Määrata võlausaldajate esimese üldkoosoleku ajaks 17.09.2024 kell 09.00. Koosolek toimub Harju Maakohtus (Lubja 4, kohtusaal 4006).**
4. **Võlausaldajad on kohustatud hiljemalt kahe kuu jooksul pankrotiteate väljaandes Ametlikud Teadaanded ilmumise päevast arvates teatama haldurile kõigist oma enne pankroti väljakuulutamist tekkinud nõuetest võlgniku vastu, sõltumata nende tekkimise alusest ja nõude tähtpäevast. Tähtaegselt esitamata, kuid tunnustatud nõuded rahuldatakse viimases järgus.**
5. **Kõik isikud, kelle valduses on võlgnikule kuuluv vara või kellel on varalisi kohustusi võlgniku suhtes, on kohustatud selle kohta andma teavet pankrotihaldurile.**
6. **Võlgnikule võlgnetavate kohustuste täitmist võib vastu võtta üksnes pankrotihaldur.**
7. **Pankrotimäärus kuulub viivitamatult täitmisele.**
8. **Teha käesolev kohtumäärus teatavaks väljaandes Ametlikud Teadaanded.**
9. **Edastada kohtumäärus Tartu Maakohtu registriosakonnale.**
10. **Jätta menetluskulud võlgniku kanda.**
11. **Mõista võlgnikult Eurora FR Services OÜ (likvideerimisel) ajutise halduri Toomas Saarma kasuks välja ajutise halduri tasu 3601,44 eurot (käibemaksuga), kohustusega maksta see OÜ Haldur arvelduskontole EE452200221056487870.**

**Edasikaebamise kord** |
| Võlgnik võib esitada pankrotimääruse peale määruskaebuse. Määruskaebus tuleb esitada Tallinna Ringkonnakohtule Harju Maakohtu kaudu 15 päeva jooksul pankrotiteate avaldamisest. Menetluskulude kohta tehtud määruse peale, sh ajutise halduri tasu ja kulutuste hüvitamise kohta tehtud määruse peale, võib esitada määruskaebuse 15 päeva jooksul kohtumääruse kättesaamisest. Määruskaebus tuleb esitada Tallinna Ringkonnakohtule Harju Maakohtu kaudu.  |
| **ASJAOLUD**1. Eurora FR Services OÜ (likvideerimisel) (võlgnik) esitas kohtule 26.07.2024 pankrotiavalduse.
2. Kohus võttis 05.08.2024 määrusega avalduse menetlusse ja nimetas ajutiseks pankrotihalduriks Toomas Saarma.
3. Ajutine haldur esitas 27.08.2024 kohtule aruande. Aruande kohaselt on võlgnikul vara kokku 287 434,42 eurot ja 13 151,62 Ameerika dollarit (arvestamata võimalikke nõudeid kolmandate isikute vastu). Võlgniku võlad moodustavad kokku vähemalt 507 902,52 eurot (arvestamata võimalikke nõudeid võlgniku vastu, mida tuleb kontrollida), kuid tegelik summa on tõenäoliselt suurem. Ajutise halduri hinnangul on võlgnik püsivalt maksejõuetu. Võlgniku majandustegevuse jätkamine ja tervendamine ei ole võimalik.

**KOHTUMÄÄRUSE PÕHJENDUSED****Pankrotiavalduse lahendamine**1. Kohus leiab, et pankrotiavaldus tuleb rahuldada ning välja tuleb kuulutada võlgniku pankrot.
2. Kohus kuulutab pankroti välja, kui võlgnik on maksejõuetu (PankrS § 31 lg 1). Võlgnik on maksejõuetu, kui ta ei suuda rahuldada võlausaldaja sissenõutavaks muutunud nõuet ja see suutmatus ei ole võlgniku majanduslikust olukorrast tulenevalt ajutine (PankrS § 1 lg 2). Juriidilisest isikust võlgnik on maksejõuetu ka siis, kui võlgniku vara ei kata tema kohustusi ja selline seisund ei ole võlgniku majanduslikust olukorrast tulenevalt ajutine. Kohustustena arvestatakse ka nõudeid, mis ei ole muutunud sissenõutavaks (PankrS § 1 lg 3).
3. Kohus leiab, et kogutud tõenditega on kindlaks tehtud, et võlgnik on maksejõuetu ning et maksejõuetus on püsiva iseloomuga (vt ülal, p 3). Praegusel juhul tuleb võlgniku maksejõuetust ka eeldada (PankrS § 31 lg 4).
4. Eelnevat arvesse võttes kuulutab kohus välja võlgniku pankroti. Kohus nimetab võlgniku pankrotihalduriks tema nõusolekul Toomas Saarma (PankrS § 31 lg 6 esimene lause).
5. Kohus määrab kohtumääruse resolutsioonis võlausaldajate esimese üldkoosoleku toimumise aja ja koha (PankrS § 31 lg 6 esimene lause).
6. Kohus teeb käesoleva määruse teatavaks väljaandes Ametlikud Teadaanded (PankrS § 33 lg 1) ning edastab Tartu Maakohtu registriosakonnale (PankrS § 39 lg 1).

**Menetluskulud**1. Kuna kohus rahuldab pankrotiavalduse, tuleb pankrotimenetluse kulud, sh ajutise halduri tasu tasuda pankrotivarast (PankrS § 150 lg 1 p 2, lg 2). Pankroti väljakuulutamisega moodustub võlgniku varast pankrotivara (PankrS § 35 lg 1 p 1).
2. PankrS § 23 lg 1 kohaselt on ajutisel halduril õigus saada oma ülesannete täitmise eest tasu, mille suuruse määrab kohus, samuti nõuda oma ülesannete täitmiseks tehtud vajalike kulutuste hüvitamist, mida tasu ei kata. Tasu suuruse määramisel arvestab kohus ajutise halduri ülesannete mahtu ja keerukust ning ajutise halduri kutseoskusi. Kohus kontrollib ajutise halduri ülesannete täitmiseks tehtud kulutuste põhjendatust ja kinnitab vajalike ning põhjendatud kulutuste suuruse. PankrS § 23 lg 2 kohaselt on ajutise halduri tasu suuruse arvutamise aluseks ülesannete täitmisele kuluv aeg. Ajutise halduri tasu katab ka halduri tegevusega seotud üldised kulud, sealhulgas kulud büroo pidamisele, sidekulud ja riigisisesed reisikulud. PankrS § 23 lg 3 kohaselt on ajutise halduri tunnitasu ülemmäär 164 eurot.
3. Ajutine haldur palub määrata oma töötasuks 2952 eurot (lisandub käibemaks). Ajutine haldur on esitanud kohtule tasu ja tööaja arvestuse (PankrS § 23 lg 2), mille kohaselt on ta kulutanud oma ülesannete täitmiseks 18 tundi. Kohus leiab, et arvestades ülesannete mahtu käesolevas asjas ja keerukust, ajutise halduri kutseoskusi, on nimetatud ajakulu põhjendatud. Tööaja arvestus sisaldab põhjendatud ning vajalikke toiminguid. Ajutise halduri tunnitasu 164 eurot mahub kehtestatud piirmääradesse ning ei ole ebamõistlikult suur.
4. PankrS § 31 lg 6 viimase lause kohaselt mõistab kohus pankrotimäärusega välja ajutise halduri tasu ja kulutuste hüvitise ning ajutisele haldurile tehakse väljamakse. Kohus mõistab seetõttu võlgnikult välja ajutise halduri tasu 2952 eurot (18 x 164), koos käibemaksuga 3601,44 eurot (PankrS § 23 lg 3 teine lause, PankrS § 65 lg 11). Vastavalt ajutise halduri taotlusele määrab kohus tasu maksmise büroole, mille kaudu ajutine haldur tegutseb (PankrS § 23 lg 6).

*/allkirjastatud digitaalselt/*Kaisa Marguskohtunik |